РЕГЛАМЕНТ (ЕО) № 1136/2008 НА КОМИСИЯТА
от 17 ноември 2008 година
за изменение на Регламент (ЕО) № 810/2008 относно откриването и управлението на тарифни квоти за висококачествено прясно, охладено и замразено говеждо и замразено биволско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в списък СХL, изготвен след приключването на преговорите по член ХХIV.6 от ГАТТ (1), и по-специално член 1, параграф 1 от него,
като има предвид, че:
(1)
Съгласно Регламент (ЕО) № 810/2008 на Комисията (2) трябва да се издават сертификати за автентичност преди вноса на говеждо и телешко месо в Общността. Списъкът на органите в държавите износителки, оправомощени да издават тези сертификати, е приложен към посочения регламент.
(2)
Парагвай е променил названието на органа, издаващ сертификати за автентичност. Съгласно член 7, параграф 2 от Регламент (ЕО) № 810/2008 списъкът, посочен в приложение II към същия регламент, следва да бъде съответно изменен.
(3)
За да се избегне несъответствие между названието на органа, посочено в наскоро издадените сертификати за автентичност, и названието на органа, посочено в Регламент (ЕО) № 810/2008, изменението на последния следва да се прилага от 1 юли 2008 г. - датата на започване на текущата квотна година. За предходната квотна година, която приключи на 30 юни 2008 г., Комисията не получи никаква информация за сертификати за автентичност, издадени от компетентните органи в Парагвай.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 810/2008 вписването относно издаващия орган в Парагвай се заменя със следното:
„-
SERVICIO NACIONAL DE CALIDAD Y SALUD ANIMAL, Dirección General de Calidad e Inocuidad de Productos de Origen Animal:“
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 юли 2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 ноември 2008 година.